Gediminas Grina

Gediminas Grina (g. 1965 m. gegužės 5 d. Anykščiuose) – buvęs Valstybės saugumo departamento (VSD) generalinis direktorius, saugumo generolas. Lietuvos kariuomenės pulkininkas leitenantas.

Biografija 

1972–1983 m. baigė Anykščių Antano Vienuolio vidurinę mokyklą. Mokykliniais metais mokėsi Anykščių vaikų muzikos mokykloje, baigė fortepijono klasę.

1983–1990 m. studijavo Vilniaus universitete. 1990 m. Fizikos fakultete įgijo fiziko-inžinieriaus specialybę. 1990–1992 m. dirbo institute „Venta“ inžinieriumi-technologu.

Nuo 1992 m. motorizuotosios pėstininkų brigados „Geležinis vilkas“ ryšių būrio vadas, 1993–1995 m. – ryšių tarnybos viršininko pavaduotojas, 1995–1998 m. – viršininkas. 1999–2001 m. Krašto apsaugos ministerijos (KAM) Gynybos štabo ryšių infrastruktūrinių sistemų planavimo skyriaus viršininkas.

Nuo 1993 m. vyresnysis leitenantas, nuo 1997 m. kapitonas, nuo 1999 m. majoras.

2001–2004 m. gynybos atašė ambasadoje JAV ir Kanadoje. 2004–2005 m. KAM Antrojo operatyvinių tarnybų departamento (AOTD) gynybos atašė ir tarptautinio bendradarbiavimo skyriaus viršininkas. 2005–2010 m. AOTD direktoriaus pavaduotojas žvalgybai.

2010–2015 m. VSD generalinis direktorius, Tada jam buvo suteiktas saugumo generolo laipsnis.

Žmona Edita. Duktė Gabrielė.

Šaltiniai 

|-

VSD vadovai
Lietuvos saugumo generolai
Gynybos atašė